PRILOGA

Priročnik s priporočili za mednarodno policijsko sodelovanje in ukrepi za preprečevanje in nadziranje nasilja in neredov, povezanih z mednarodnimi nogometnimi tekmami, ki zadevajo vsaj eno državo članico („nogometni priročnik EU“)

Vsebina priročnika

Poglavje

Naslov

Namen, obseg in uporaba priročnika

Namen tega dokumenta je izboljšati varnost in varovanje na mednarodnih nogometnih tekmah ter zlasti čim bolj povečati učinkovitost mednarodnega policijskega sodelovanja.

Na podlagi odločitve države članice se lahko priročnik po potrebi uporablja tudi za druge mednarodne športne prireditve, saj je njegova vsebina skladna z ustaljenimi dobrimi praksami za sprejetje celostnega pristopa različnih organov na področju nogometne varnosti, varovanja in storitev.

Vsebina tega dokumenta ne posega v obstoječe nacionalne predpise, zlasti kar zadeva pristojnosti in odgovornost različnih organov v posameznih državah članicah.

Čeprav je v dokumentu poudarek večinoma na mednarodnem policijskem sodelovanju, se vloga različnih organov, ki sodelujejo pri organizaciji nogometnih (in drugih športnih) prireditev, odraža skozi sodelovanje policije z drugimi ključnimi partnerji, na primer z organizatorjem prireditve, ter deležniki, zlasti navijači.

Mednarodno policijsko sodelovanje in operacije policijskega nadzora v zvezi z nogometom morajo temeljiti na načelih zakonitosti, sorazmernosti in ustreznosti. Primeri dobre prakse v zvezi z dinamično oceno tveganja in obvladovanjem množic so podrobneje opisani v Dodatku 4.

Za varnost in varovanje na prireditvi je odgovoren pristojni organ države članice organizatorke, vendar so ji po potrebi dolžni pomagati organi sodelujočih, sosednjih in tranzitnih držav.

Ta dokument bi bilo treba obsežno oglaševati in uporabljati v vseh državah članicah in drugih evropskih državah ter drugod, da bi čim bolj zmanjšali tveganja v zvezi z varnostjo in varovanjem ter zagotovili učinkovito mednarodno policijsko sodelovanje.

POGLAVJE 1

1. Upravljanje in izmenjava informacij s strani policije

1.1 Uvod

Pravočasna izmenjava natančnih informacij je bistvenega pomena za izboljšanje varnosti in varovanja ter preprečevanje nasilja in izgredov v zvezi z nogometom.

V skladu s Sklepom Sveta 2002/348/PNZ, kakor je bil spremenjen s Sklepom Sveta 2007/412/PNZ z dne 12. junija 2007, mora vsaka država članica ustanoviti nacionalno nogometno informacijsko točko (v nadaljnjem besedilu: NFIP (National Football Information Point)), ki deluje kot nacionalna osrednja kontaktna točka za izmenjavo ustreznih informacij o mednarodnih nogometnih tekmah ter za omogočanje mednarodnega policijskega sodelovanja v zvezi z nogometnimi tekmami.

Ob neposrednih stikih med policijo države organizatorke in gostujoče države bi se morale vse izmenjane informacije sočasno posredovati tudi zadevnim NFIP. Takšni stiki ne bi smeli ogroziti ključne vloge NFIP pri zagotavljanju kakovostnega obveščanja in splošnejšega posredovanja informacij drugim zadevnim partnerjem in organom.

Odnosi med NFIP in pristojnimi nacionalnimi organi bi morali biti urejeni z veljavno nacionalno zakonodajo.

V skladu s členom 1(4) Sklepa Sveta 2002/348/PNZ mora vsaka država članica zagotoviti, da je nacionalna nogometna informacijska točka zmožna učinkovito in takoj izvajati dodeljene naloge.

1.2 Naloge z mednarodno razsežnostjo

NFIP zagotavlja podporo pristojnim nacionalnim organom. Na podlagi analiziranih in ovrednotenih informacij se pristojnim nacionalnim organom predložijo ustrezni predlogi ali priporočila, da bi jim pomagali oblikovati politiko več organov do vprašanj, povezanih z nogometom.

Pri organizaciji državnih ali mednarodnih nogometnih tekem NFIP tesno sodeluje z lokalno policijo. Da bi bila ta podpora karseda učinkovita, bi morali vsi organi policijskega nadzora v vsaki od držav članic obsežno oglaševati pomembno vlogo NFIP in jo tudi razumeti.

Vse države članice bi morale tudi storiti vse potrebno za vzpostavitev nacionalne mreže imenovanega lokalnega policijskega osebja, zadolženega za zbiranje informacij in obveščevalnih podatkov o nogometnih prireditvah v svojem kraju ter njihovo posredovanje NFIP.

Vsak NFIP mora za točke NFIP drugih držav stalno pripravljati posodobljene analize tveganja (1) v zvezi s svojimi klubi in državno reprezentanco. Analiza tveganja se drugim točkam NFIP običajno posreduje prek obrazcev, ki so na spletnem mestu NFIP (www.nfip.eu) (2). Poudariti je treba, da se tveganje spreminja, nanj pa vplivajo številni dejavniki. Zaradi tega je treba med prireditvijo opravljati dinamično analizo tveganja.

Vsaka točka NFIP bi morala imeti dostop do ustreznih nacionalnih policijskih podatkovnih zbirk. Pri izmenjavi osebnih informacij se uporablja nacionalno in mednarodno pravo, zlasti pa Prümski sklep (3) ali meddržavni ali večstranski sporazumi.

NFIP mora poskrbeti za preverjanje kakovosti vsebine vseh informacij.

Vse informacije bi se morale izmenjati prek ustreznih obrazcev, ki so na spletnem mestu NFIP.

1.3 Izmenjava policijskih informacij

1.3a Opredelitve pojmov

Pojem „prireditev“ v tem priročniku pomeni vse vidike določene nogometne tekme ali turnirja. Pojem „policija države gostiteljice“ pomeni policijo države, v kateri se odvija tekma ali turnir. Pojem „gostujoča policija“ pomeni policijo, ki je v državi ali prihaja iz države sodelujoče ekipe oziroma ekip.

1.3b Vrste informacij

Razlikovati je mogoče med splošnimi in osebnimi informacijami.

(a) Splošne informacije

Splošne informacije vključujejo strateške in taktične informacije, namenjene pripravam na prireditev in oblikovanju operacij za odkrivanje in preprečevanje ali zmanjšanje tveganj glede varnosti in varovanja, pripravi analiz tveganja pred prireditvijo in stalnih dinamičnih analiz tveganja, pa tudi ustreznemu in sorazmernemu odzivanju na tveganja glede varnosti in varovanja, ki se lahko pojavijo med prireditvijo.

(b) Osebne informacije

V danem okviru se osebne informacije nanašajo na posameznike, za katere policija ocenjuje, da bi lahko pomenili tveganje za javno varnost v zvezi s prireditvijo. Te informacije lahko vključujejo tudi podatke o posameznikih, ki so ob prejšnjih nogometnih tekmah očitno povzročali nasilje ali izgrede ali so pri njih sodelovali.

1.3c Časovno zaporedje izmenjave informacij

Govorimo lahko o treh fazah: pred prireditvijo, med prireditvijo in po njej, med njimi pa ni vedno mogoče potegniti jasne ločnice.

Pred prireditvijo

NFIP države gostiteljice sporoči točki NFIP gostujoče države oziroma držav, katere informacije potrebuje. Te vključujejo:

NFIP gostujoče države oziroma držav se odzove na zahtevo po informacijah točke NFIP države gostiteljice in na lastno pobudo vsaki od zadevnih NFIP posreduje vse relevantne informacije.

NFIP države gostiteljice zagotavlja informacije o veljavni zakonodaji in politiki organov (npr. glede alkohola), organizaciji prireditve ter ključnem osebju za zagotavljanje varnosti in varovanja.

Vse relevantne informacije so na voljo drugim zadevnim NFIP in prek ustreznih obrazcev objavljene na spletnem mestu NFIP.

NFIP gostujoče države oziroma držav mora pravočasno posredovati natančne informacije o premikih navijačev, ki pomenijo tveganje, in tistih, ki ga ne pomenijo, o sodelujoči ekipi (če obstaja nevarnost) in o prodaji vstopnic, poleg tega pa tudi druge relevantne informacije.

NFIP države gostiteljice zagotovi točki NFIP gostujoče države oziroma držav informacije, zlasti v zvezi z vključevanjem gostujoče policijske delegacije v operacijo policijskega nadzora države gostiteljice, ter informacije za gostujoče navijače itd.

Med prireditvijo

NFIP države gostiteljice lahko zahteva potrditev že posredovanih informacij in posodobljeno analizo tveganja. Zahteva in odgovor nanjo se posredujeta prek sistema uradnikov za zvezo, če je takšen sistem vzpostavljen.

NFIP države gostiteljice bi moral točko NFIP gostujoče države obveščati o pomembnih incidentih, ki se zgodijo med prireditvijo.

NFIP gostujoče države oziroma držav spremlja in po potrebi zagotavlja točki NFIP države gostiteljice posodobljene informacije o gibanju in lokaciji gostujočih navijačev. Državi gostiteljici in vsem drugim zadevnim točkam NFIP se posredujejo tudi koristne informacije o incidentih, ki so povezani s prireditvijo in se zgodijo ob tekmah ali turnirjih v državi izvora.

Splošne informacije o vrnitvi navijačev, vključno s tistimi, ki so bili izgnani in/ali jim je bil zavrnjen vstop, se posredujejo tudi točkam NFIP države izvora in zadevnih tranzitnih držav.

Po prireditvi

V petih delovnih dneh po prireditvi NFIP države gostiteljice zagotovi točki NFIP gostujoče države (prek ustreznih obrazcev na spletnem mestu NFIP):

Na podlagi informacij, ki jih posredujeta NFIP države gostiteljice in gostujoča policijska delegacija, gostujoči NFIP naknadno posodobi svojo splošno analizo tveganja.

Točki NFIP države gostiteljice in gostujoče države sodelujeta pri oceni učinkovitosti izmenjave informacij in dela gostujoče policijske delegacije.

1.3d Izmenjava informacij z državami nečlanicami EU

Izmenjava informacij s točkami NFIP držav nečlanic EU poteka prek NFIP. Če država nima svoje točke NFIP, bi bilo treba zaprositi vladno službo, pristojno za policijski nadzor, da imenuje osrednjo kontaktno točko policije. Kontaktne podatke bi bilo treba posredovati drugim točkam NFIP in jih objaviti na spletnem mestu NFIP.

1.4 Boj proti terorizmu ter hudim oblikam kriminala in organiziranemu kriminalu

Kar zadeva izmenjavo informacij o zadevah, kot so boj proti terorizmu ter hudim oblikam kriminala in organiziranemu kriminalu, lahko pristojni policijski organ v državi gostiteljici komunicira prek obstoječih mrež ali specializiranih uradnikov za zvezo, imenovanih posebej v ta namen.

POGLAVJE 2

2. Splošne smernice v zvezi z vlogo in nalogami točk NFIP na nacionalni ravni

Na nacionalni ravni bi moral NFIP delovati kot nacionalni vir za zagotavljanje strokovnega znanja o zadevah policijskega nadzora v zvezi z nogometom. V okviru te vloge bi moral opravljati več ključnih nalog, povezanih z nogometom, med drugim:

zbiranje in analiziranje podatkov o incidentih, povezanih z nogometom (znotraj in zunaj stadionov), pa tudi o zadevnih prijetjih in priprtjih ter zaključkih morebitnih sodnih ali upravnih postopkov,

Posamezna točka NFIP lahko v skladu z nacionalno zakonodajo sklene uradni dvostranski sporazum s tretjo stranjo o izmenjavi nekaterih informacij. Te informacije se ne smejo posredovati brez soglasja organa izvora.

Točke NFIP imajo lahko ključno vlogo pri zagotavljanju pomoči policijskim poveljnikom za tekme, ko se določajo strateške in operativne prednostne naloge za vse mednarodne tekme. Ključne prednostne naloge za operacije policijskega nadzora v državi gostiteljici bi morale vključevati:

POGLAVJE 3

3. Sodelovanje med policijo države gostiteljice in gostujočimi policijskimi delegacijami

3.1 Ključna načela

Države, ki imajo možnost, da navijačem, ki pomenijo tveganje, po pravni poti preprečijo potovanje v tujino, bi morale sprejeti vse potrebne ukrepe za učinkovito dosego tega cilja ter o tem ustrezno obvestiti državo organizatorko. Vsaka država bi morala sprejeti vse mogoče ukrepe, da bi svojim državljanom preprečila sodelovanje pri kršenju javnega reda v drugi državi in/ali njegovi organizaciji.

Obsežne evropske izkušnje v zadnjem desetletju kažejo, kako pomembno vlogo imajo gostujoče policijske delegacije pri podpori operacijam policijskega nadzora držav gostiteljic.

3.2 Podpora operacijam policijskega nadzora države gostiteljice

Poleg obširne izmenjave informacij in v skladu z načeli iz poglavja 1 tega priročnika bi moral NFIP države organizatorke po tesnem posvetovanju s pristojnim operativnim organom policijskega nadzora ob vsakem velikim turnirju povabiti gostujočo policijsko delegacijo iz gostujoče države oziroma držav.

Da bi imele operacije policijskega nadzora države organizatorke dodano vrednost, je bistveno, da ima osebje gostujoče policijske delegacije znanje in izkušnje o dinamiki in obnašanju gostujočih navijačev.

Gostujoče policijske delegacije bi bilo treba med prireditvijo izkoristiti za primarni vir informacij o gostujočih navijačih, njihovem obnašanju in morebitnih tveganjih. Za policijskega poveljnika države gostiteljice lahko dodano vrednost predstavljajo:

spremljanje in interpretiranje obnašanja gostujočih navijačev ter identificiranje in spremljanje navijačev, ki pomenijo tveganje, in morebitnih scenarijev tveganja za pripravo stalne dinamične ocene tveganja (glej Dodatek 5),

3.3 Dogovori o sodelovanju

Pri posameznih mednarodnih nogometnih tekmah bi bilo treba v skladu s Sklepom Sveta 2002/348/PNZ uradno povabilo gostujoči policijski delegaciji poslati prek NFIP države gostiteljice. V njem bi bilo treba navesti sestavo delegacije ter pojasniti njeno vlogo in odgovornost, pri vsem tem pa upoštevati specifične cilje sodelovanja. Navesti bi bilo treba tudi, kako dolgo naj bi predvidoma trajal obisk gostujoče policijske delegacije v državi gostiteljici.

Pri mednarodnih turnirjih in posameznih tekmah (če to zahteva katera od NFIP) bi moral uradno povabilo gostujoči policijski delegaciji poslati pristojni organ države gostiteljice po navodilih NFIP države gostiteljice; lahko je tudi predmet medvladnega dogovora.

Če gostujoča policijska delegacija ne prejme povabila NFIP države gostiteljice, lahko NFIP gostujoče države točki NFIP države gostiteljice po potrebi sam predlaga obisk delegacije. Če NFIP države gostiteljice tega predloga ne sprejme, policijska delegacija, ki odpotuje v zadevno državo, deluje neuradno zunaj področja uporabe tega priročnika.

O podrobnostih povabila k podpori bi se morali zadevni točki NFIP dogovoriti precej pred turnirjem in/ali posamezno tekmo, da bi gostujoči policijski delegaciji zagotovili dovolj časa za priprave. V skladu s tem bi bilo treba povabilo k podpori vložiti čim prej po objavi datuma tekme.

Pri posameznih mednarodnih tekmah gostujoča policijska delegacija za priprave potrebuje vsaj tri tedne. Če je do objavljene tekme manj kot tri tedne časa (na primer v zadnjih fazah evropskega klubskega tekmovanja ali zaradi višjega tveganja), bi bilo treba povabilo poslati nemudoma. Pri mednarodnih turnirjih bo gostujoča policijska delegacija za priprave potrebovala vsaj 16 tednov.

O podrobnostih obiska gostujoče policijske delegacije (npr. o policijskih pooblastilih, opremi, uniformah itn.) se v pogajanjih dogovorita zadevni NFIP po posvetovanju z lokalno policijo, ki je pristojna za posamezno tekmo.

3.4 Vzorčni protokoli za posamezne tekme

V oddelku 3.14 je vzorec za pogajanja o dvostranskih sporazumih za ureditev mednarodnega policijskega sodelovanja, ki velja ob velikih nogometnih turnirjih.

Zelo je priporočljivo, da se gostujoča država in država gostiteljica vnaprej dogovorita o ureditvi v zvezi z napotitvijo gostujoče policijske delegacije za posamezno mednarodno tekmo ter to določita v protokolu. V Dodatku 1 je vzorčni protokol za primer, ko sta obe državi podpisnici Prümske pogodbe, v Dodatku 2 pa za primer, ko se Prümska pogodba ne uporablja za eno ali nobeno od držav.

Če med vladama ni dogovora, bi morala biti takšna ureditev skladna s členom 17 Sklepa Sveta 2008/616/PNZ (4) in veljavno nacionalno zakonodajo.

V gostujoči delegaciji ne bi smelo biti več članov, kot je dogovorjeno z NFIP države gostiteljice. Zadevna delegacija bi morala spoštovati ureditev policijskega poveljevanja in nadzora države gostiteljice. Če delegacija ne deluje v skladu z dogovorom, s svojim ravnanjem presega področje uporabe tega priročnika, veljavnih sklepov Sveta EU in Pogodb EU.

3.5 Stroški in finančna ureditev

Stroški gostitve in napotitve gostujoče policijske delegacije se spreminjajo in so odvisni od več dejavnikov, tudi od velikosti delegacije, razdalje, prevoznega sredstva itn. Povprečno pa stroški niso visoki in so dobra naložba v zmanjšanje tveganj v zvezi z varnostjo in varovanjem (5). Zelo se priporoča, da države članice za vse mednarodne tekme določijo proračunska sredstva za gostitev in napotitev gostujočih policijskih delegacij.

Država gostiteljica bi morala vsakič plačati nastanitev, prehrano (ali dnevnice) in potne stroške znotraj države, ki so potrebna v državi gostiteljici, gostujoča država pa bi morala kriti stroške mednarodnih potovanj in plače zadevnih članov delegacije (razen če se zadevni točki NFIP izjemoma dogovorita drugače). Takšno ureditev je treba pojasniti v navedenem protokolu gostujoče policijske delegacije o napotitvi gostujočih policijskih delegacij, ki je na voljo na spletnem mestu NFIP.

3.6 Predhodni obiski

Policija države gostiteljice bi morala ključnim članom gostujoče policijske delegacije omogočiti, da se seznanijo z organizacijo policijskih operacij v državi gostiteljici in/ali kraju oziroma krajih prireditve ter z lokacijo stadiona; omogočiti bi jim morala tudi, da se na dan tekme oziroma dneve tekem v zadevnem kraju oziroma krajih seznanijo z operativnim poveljnikom oziroma poveljniki:

Takšni predhodni obiski so idealna priložnost, da policijski predstavniki iz države gostiteljice in gostujoče države optimizirajo mednarodno sodelovanje, in sicer z:

3.7 Spremljajoče gostujoče policijske delegacije (ciceroni)

Zagotavljanje varnosti za vse člane gostujoče policijske delegacije je glavna naloga in jo je treba upoštevati pri vseh ocenah tveganja, ki jih v zvezi s napotitvijo policijskih enot opravita policiji države gostiteljice in gostujoče države.

Gostujoči člani policijske delegacije, zlasti uradnik za zveze, koordinator operacij in operativni policisti (glej nadaljevanje), bi morali sodelovati z lokalnimi policisti (sicer znanimi kot „ciceroni“), ki bi morali biti tudi sami policisti z izkušnjami s področja policijskega nadzora v zvezi z nogometom v svojem mestu ali državi, med drugim bi morali poznati tudi lokacijo prireditve in morebitna nevarna območja.

„Ciceroni“:

3.8 Sestava gostujočih policijskih delegacij

Gostujoča policijska delegacija bi morala biti sestavljena tako, da lahko pomaga pri operaciji policijskega nadzora države gostiteljice.

Odvisno od tega, kakšno vrsto podpore naj bi delegacija nudila, jo lahko sestavljajo naslednji člani:

Med mednarodnimi turnirji bo imel uradnik za zvezo sedež najverjetneje v centru za koordinacijo policijskih informacij (angl. Police Information Co-ordination Centre – PICC), v katerem bodo uradniki iz ene ali obeh držav, medtem ko bo koordinator operacij lahko imel sedež v lokalnem informacijskem središču v mestu, kjer je prireditev. Pri posameznih tekmah sta oba člana lahko nameščena v točki NFIP države organizatorke ali drugem ustreznem okolju.

Pri posameznih tekmah bi moral uradnik za zvezo oziroma koordinator operacij tesno sodelovati s policijo države gostiteljice v mestu, kjer je prireditev.

Policija države gostiteljice bi morala uradnikom za zvezo oziroma koordinatorjem operacij zagotoviti dostop do ustrezne tehnične opreme, da lahko učinkovito opravljajo svoje naloge.

Gostujoča policijska delegacija je lahko napotena uniformirana ali ne.

3.9 Ključne naloge gostujoče policijske delegacije

Da bi imele operacije policijskega nadzora države organizatorke dodano vrednost, je bistveno, da ima osebje gostujoče policijske delegacije znanje in izkušnje o dinamiki in obnašanju gostujočih navijačev.

Gostujoča policijska delegacija bi morala imeti naslednje kompetence:

Povzetek glavnih nalog delegacije:

Glavna vloga vodje delegacije je organom države gostiteljice nuditi strateške in taktične nasvete.

Glavna vloga uradnika za zveze in/ali koordinatorja operacij (ki je lahko tudi ista oseba, odvisno od dvostranskega dogovora o policijski napotitvi) je zagotavljati učinkovito izmenjavo informacij med organi gostujoče države in države gostiteljice pri posameznih nogometnih tekmah ali turnirjih. Če ni imenovan niti uradnik za zveze niti koordinator operacij, bi moral to funkcijo prevzeti vodja delegacije.

Operativni policisti, napoteni v delegacijo, so poznani tudi kot policijski opazovalci.

Policijski opazovalci, bodisi uniformirani bodisi ne:

Opazovalci bi morali imeti izkušnje s policijskim nadzorom ob nogometnih tekmah v svoji državi.

Morali bi:

Opazovalci bi morali biti zmožni sporočati pozitivne in negativne informacije o gostujočih navijačih. Policijski poveljniki države gostiteljice bodo na ta način lahko sprejemali tehtne odločitve glede potrebe po posredovanju ali podpori upravičenemu obnašanju navijačev.

Če se država gostiteljica s tem strinja, so lahko gostujoči opazovalci napoteni tudi z namenom zbiranja obveščevalnih podatkov/dokazov z dogovorjeno opremo, ki jo v državi prireditve uporablja policija ali organi pregona države organizatorke.

3.10 Jezik

Zadevne države bi se morale vnaprej dogovoriti o jezikovni ureditvi.

Če je mogoče, naj bo med člani gostujoče policijske delegacije osebje z znanjem jezika države gostiteljice, da se olajša komunikacija med policijskim osebjem države gostiteljice in gostujoče države.

3.11 Sodelovanje med policijama države gostiteljice in gostujoče države v času prireditve

Gostujočo policijsko delegacijo bi bilo treba obveščati o pripravi operativnega načrta policije države gostiteljice (vključno z njenim pristopom k obvladovanju množic in ravnmi obnašanja, ki so še dopustne). Temeljito bi morala biti vključena v operacije policije države gostiteljice (omogočiti bi ji bilo treba, da se udeleži informativnih sestankov pred tekmo in poročevalnih sestankov po njej ter pri njih sodeluje).

Policija države gostiteljice in gostujoča policijska delegacija bi morali med operacijo obveščati svoje točke NFIP o poteku dogodkov in jim nato v petih delovnih dneh po tekmi predložiti poročilo.

Gostujoča policijska delegacija bi morala vedno poskrbeti za to, da s svojim ravnanjem po nepotrebnem ne ogroža varnosti drugih oseb (6).

3.12 Uporaba identifikacijskih jopičev

Če je iz taktičnih razlogov tako dogovorjeno, lahko gostujoči policist oziroma policisti, ki niso napoteni uniformirani, uporabljajo standardne svetleče se identifikacijske jopiče gostujoče policije, opisane v Dodatku 4. Vsak gostujoči policist, ki potuje v tujino, bi moral s seboj prinesti svoj jopič.

3.13 Akreditacija

Policija države organizatorke bi morala v posvetovanju z organizatorji nogometne prireditve gostujoči policijski delegaciji po potrebi zagotoviti dostop do stadiona in akreditacijo (sedeži niso obvezni), da lahko učinkovito opravlja svoje naloge. Pred tekmo bi bilo treba na pripravljalnem sestanku oziroma pripravljalnih sestankih o tem obvestiti redarje in drugo osebje v zvezi z varnostjo in varovanjem.

3.14 Nogometne prireditve v državah brez NFIP

Kot je v tem priročniku že bilo poudarjeno, zlasti v poglavju 1, bi bilo treba v primeru, ko nogometna tekma ali turnir poteka v državi brez NFIP, vse informacije izmenjati med imenovano policijsko kontaktno točko v državi gostiteljici in točko NFIP gostujoče države.

Med prireditvijo bi morala imenovana policijska kontaktna točka države gostiteljice komunicirati s točko NFIP gostujoče države oziroma držav prek imenovanega uradnika za zvezo gostujoče policijske delegacije, če je bil imenovan.

3.14a Dvostranski sporazumi

Zelo se priporoča, da države, ki sodelujejo pri prireditvi, v zgodnji fazi priprav sklenejo dvostranski sporazum, v katerem organi države gostiteljice določijo ureditev, ki velja pri izmenjavi informacij, napotitvi gostujočih policijskih delegacij in za druge zadeve s področja policijskega sodelovanja v zvezi s prireditvijo. Takšni dvostranski sporazumi lahko vključujejo tudi področja vladnega in pravosodnega sodelovanja. Predloga za dvostranski sporazum je v dokumentu 12261/16. V njej je naveden seznam vprašanj, ki bi jih morale upoštevati obe strani in o njih sprejeti dogovor. Predloga ni vzorec sporazuma, temveč pomoč pri dvostranskih pogajanjih.

3.14b Sodelovanje med NFIP

V pripravah na zagotavljanje pomoči pri velikih turnirjih se priporoča, da točke NFIP:

opravijo usklajene obiske zadevnih mest in stadionov v državi gostiteljici, da se seznanijo z lokalno ureditvijo in okrepijo ploden dialog na nacionalni in lokalni ravni.

3.15 Vloga Interpola in Europola

Mreža točk NFIP zagotavlja ustrezen in hiter način za izmenjavo informacij o obvladovanju množic, javni varnosti in javnem redu ter zadevnih tveganjih. V skladu z evropsko zakonodajo morajo organi policijskega nadzora države gostiteljice in gostujoče države takšne informacije obvezno izmenjevati prek pristojnih NFIP ali imenovane policijske kontaktne točke države gostiteljice in uradnikov za zvezo policije gostujoče države, napotenih v državo gostiteljico za obdobje prireditve.

Točke NFIP pa lahko sodelujejo z Interpolom ali Europolom glede morebitnih povezav med dejavnostmi navijaških skupin, ki pomenijo tveganje, ter povezav s hudimi oblikami kriminala in organiziranim kriminalom ali drugo kriminaliteto, ki ni povezana z nogometom.

Europol, Interpol in/ali druge agencije s področja pravosodja in notranjih zadev, kot je Frontex, lahko v skladu s svojimi pravnimi pooblastili pomembno prispevajo k delu pristojnih organov držav, ki gostijo velike mednarodne nogometne turnirje. To lahko vključuje tudi različne podporne storitve, zadevne informacije in analize ter ocene nevarnosti, kar zadeva hude oblike kriminala, organizirani kriminal in/ali terorizem.

Med velikimi turnirji, na primer:

V takšnih primerih bi si morale točke NFIP gostujočih držav ali vodje gostujočih policijskih delegacij prizadevati, da se že v zgodnji fazi seznanijo z natančno vlogo teh agencij in se z njimi ustrezno povežejo na področjih vzajemnega interesa.

POGLAVJE 4

4. Sodelovanje med policijo in organizatorjem

Tesno sodelovanje med policijskimi organi in organi na stadionih/organizatorjem tekem (ter drugimi vpletenimi stranmi, vključno z morebitnimi zasebnimi družbami za varovanje in redarji, ki delujejo na stadionih) je ključnega pomena za zagotavljanje učinkovitih ureditev v zvezi z varnostjo in varovanjem na stadionih.

Ključno partnerstvo na lokalni ravni je tisto med policijskim poveljnikom za tekme in posameznikom, ki ga organizator tekme imenuje kot odgovornega za varnost in obvladovanje množic na stadionu (na splošno imenovan uradnik za varnost na stadionu, čeprav se v nekaterih državah uporablja pojem uradnik za varovanje).

Policijski poveljnik in uradnik za varnost na stadionu bi morala delovati skupaj in se dopolnjevati, in sicer brez poseganja v njune odgovornosti, pristojnosti in naloge. Te so lahko določene z nacionalno zakonodajo ali v varnostnih predpisih stadiona ali pa navedene v pisnem dogovoru med organizatorjem in policijo (pogosto opisanem kot izjava o nameri), v katerem je obrazložena (morebitna) vloga policije pri ključnih nalogah obvladovanja množic. Med takšnimi nalogami so: podpiranje varnostnega osebja (redarjev) pri preprečevanju in obvladovanju morebitnih javnih neredov ali druge kriminalitete; sprožitev postopkov organizatorja za ravnanje v nujnih primerih ter določitev okoliščin, v katerih bi morala policija prevzeti nadzor nad celotnim stadionom ali njegovim delom v primeru izrednih razmer in večjih incidentov, skupaj s postopkom, ki ga je treba izpeljati v tem primeru in ob morebitni ponovni prepustitvi nadzora organizatorju.

S tesnim sodelovanjem bi bilo treba tudi zagotoviti, da organizator upošteva stališča policije o več ključnih vidikih v zvezi z varnostjo na stadionih. Tako je mogoče pokriti več pomembnih vprašanj, vključno z uporabo sistema televizije zaprtega kroga (CCTV) za namene obvladovanja množic in zbiranja dokazov; skupnimi ali posebnimi ureditvami za komuniciranje na stadionih; morebitno uporabo gostujočih redarjev z nalogo vzpostavljanja stikov na stadionih, pa tudi na poti na stadion in z njega; ureditvami za nadzorni prostor, ki zadeva več organov in po potrebi vključuje policijsko poveljniško mesto.

Podrobne smernice o tem so v Konsolidiranem priporočilu stalnega odbora Sveta Evrope št. 1/2015 o integriranem pristopu k varnosti, varovanju in storitvam.

POGLAVJE 5

5. Sodelovanje med policijo ter pravosodnimi organi in organi pregona

Vsebino tega poglavja bi bilo treba obravnavati ob upoštevanju precejšnjih razlik med državami članicami glede strukture in pristojnosti pravosodnih organov in organov pregona.

Tesno sodelovanje med policijo ter pravosodnimi organi in organi pregona lahko prinese veliko koristi, in sicer tako pri posameznih tekmah kot pri turnirjih.

Država gostiteljica ima suverenost in pristojnost za obravnavo vseh domnevnih kršitev, povezanih s prireditvijo in storjenih v tej državi, medtem ko bi morali policija in drugi organi v državah članicah ter pristojni organi EU (npr. Eurojust), kadar je to mogoče in dopustno, podpirati pravosodne organe in organe pregona države gostiteljice.

Vse države članice bi morale zagotoviti možnosti za hitro in ustrezno posredovanje pri kršitvah, povezanih s prireditvijo.

Policija države gostiteljice in drugi organi bi morali gostujočo policijo in navijače seznaniti z zadevno domačo zakonodajo in/ali kazenskimi, civilnimi ali upravnimi postopki ter najvišjimi zagroženimi kaznimi za najpogostejše kršitve, povezane z nogometom.

Obstoječe večstranske dogovore o medsebojni pravni pomoči bi bilo treba v celoti izkoristiti, kjer je to ustrezno, za vse mednarodne nogometne tekme. Poleg tega lahko država gostiteljica sklene dvostranske dogovore s katero koli drugo državo o okrepljeni medsebojni pravni pomoči pred in med prireditvijo ter po njej.

NFIP podporne države oziroma držav bi morala NFIP države organizatorke obveščati o naslednjem:

Država gostiteljica lahko druge države pozove, naj pošljejo tožilca/sodnika za zvezo, da prisostvuje prireditvi.

Priporoča se, da organ države gostiteljice v skladu z nacionalno zakonodajo o varstvu podatkov gostujoči policijski delegaciji in/ali pristojnemu organu (npr. gostujočim tožilcem za zvezo) zagotovi informacije o njihovih državljanih iz sodnih evidenc in policijskih ali preiskovalnih zapisnikov, vključno z evidenco aretacij.

Po drugi strani lahko podporna država privoli v to, da določi tožilca/sodnika za zvezo, ki bo na voljo, da odpotuje v državo gostiteljico na njeno zahtevo, ali imenuje tožilca/sodnika za zvezo, pristojnega za zvezo z imenovanim organom države gostiteljice.

Podporne točke NFIP se bodo v okviru določb nacionalne zakonodaje poskušale nemudoma odzvati na morebitne zahteve za dodatne informacije o aretiranih osebah, npr. podrobnosti o predhodnih obsodbah, vključno s kršitvami, povezanimi z nogometom.

Vsa vprašanja glede stroškov, povezanih s tožilci/sodniki za zvezo, ki so napoteni v državo gostiteljico, bi morala biti urejena z dvostranskim sporazumom.

Država organizatorka bi morala gostujočim tožilcem/sodnikom za zvezo zagotoviti potrebna komunikacijska sredstva in druge zmogljivosti.

POGLAVJE 6

6. Sodelovanje med policijo in navijači

Stiki policije z navijaškimi skupinami na nacionalni in lokalni ravni lahko znatno zmanjšajo tveganja v zvezi z varnostjo in varovanjem na mednarodnih nogometnih tekmah. To sodelovanje pa bi lahko bilo ogroženo, če bi nastal vtis, da predstavniki navijačev delajo v imenu policije in npr. z njo izmenjujejo osebne podatke.

Gostujoče policijske delegacije in predstavniki navijačev lahko pomagajo pri seznanitvi policije države gostiteljice z značajem in kulturo gostujočih navijačev. Policija države gostiteljice bi to morala upoštevati v svoji dinamični oceni tveganja.

Domačim navijačem, lokalnim skupnostim in gostujočim navijačem bi bilo treba zagotoviti morebitne pomembne informacije in zagotovila v zvezi s prireditvijo. Nekatera od glavnih orodij, kako to doseči, so učinkovita strategija za ravnanje z mediji; uporaba družbenih medijev/spletnih strani; letaki ter tesno sodelovanje z imenovanimi uradniki za stike z navijači, predstavniki navijačev in pobudami, osredotočenimi na navijače (kot so predstavništva za navijače).

Stalno sodelovanje in komuniciranje med policijo in navijaškimi skupinami lahko pomaga vzpostaviti podlago za varno, varovano in privlačno vzdušje za vse navijače, lahko pa je tudi sredstvo za sporočanje pomembnih informacij, kot so nasveti za potovanje, dostopne poti do stadiona, veljavna zakonodaja in ravni obnašanja, ki so še dopustne.

Policija države gostiteljice in gostujoča policijska delegacija bi morali zato imeti vzpostavljeno strategijo za komuniciranje z navijači (imenovano „dialog“). Dialog je lahko naloga strokovnih (in usposobljenih) uradnikov za komuniciranje in/ali najbolj obremenjenih operativnih enot (za obvladovanje množic/vzdrževanje javnega reda), usposobljenih na področju tehnik komuniciranja in reševanja konfliktov.

Izkazalo se je, da takšen pristop prispeva k samonadzoru med navijači ter olajšuje zgodnje in ustrezno posredovanje, kadar se pojavijo varnostni problemi ali tveganja.

Podrobne smernice v zvezi s tem so v Resoluciji Sveta o priročniku s priporočili za preprečevanje in odpravljanje nasilja in neredov v zvezi z mednarodnimi nogometnimi tekmami, ki zadevajo vsaj eno državo članico, prek sprejetja dobrih praks na področju stikov policije z navijači (7).

POGLAVJE 7

7. Strategija za komuniciranje in odnose z mediji

7.1 Komunikacijska strategija

Učinkovita in pregledna strategija za komuniciranje je nujna za uspešen koncept varnosti in varovanja na mednarodnih nogometnih tekmah, turnirjih in drugih športnih prireditvah.

Zato bi morali organi za policijski nadzor države gostiteljice ob pripravi in izvajanju celovite večstranske strategije za komuniciranje tesno sodelovati z vladnimi in lokalnimi organi, nogometnimi organi/organizatorji, mediji in navijaškimi skupinami.

Učinkovita večstranska strategija za odnose z mediji je bistven vidik vsake strategije za komuniciranje, da je mogoče vse strani, zlasti gostujoče navijače, seznaniti s pomembnimi informacijami, kot so nasveti za potovanje, dostopne poti do stadiona, veljavna zakonodaja in ravni obnašanja, ki so še dopustne.

Treba bi bilo predvsem ustvarjati pozitivno podobo prireditve med domačimi in gostujočimi navijači, lokalnimi skupnostmi, širšo javnostjo in posamezniki, ki sodelujejo v operacijah za varnost in varovanje. To lahko pripomore k vzpostavitvi privlačnega vzdušja za vse udeležence ter znatno prispeva k zmanjšanju tveganj v zvezi z varnostjo in varovanjem.

7.2 Medijska strategija

Cilj policijske strategije za odnose z mediji (in širše strategije, ki vključuje več organov) bi moralo biti vsaj naslednje:

Policija bi morala ob tesnem sodelovanju z vladnimi in lokalnimi organi, nogometnimi organi/organizatorji in po potrebi navijaškimi skupinami pripraviti in izvajati strategijo za odnose z mediji, ki vključuje več organov in bo:

POGLAVJE 8

8. Srečanja strokovnjakov EU za nogometno varnost in varovanje

Zelo priporočljivo je, da med vsakim predsedovanjem Svetu EU predsedstvo organizira srečanje strokovne skupine za večje športne prireditve ter da o izidih tega srečanja in nadaljnjem delu strokovne skupine poroča Delovni skupini za organe pregona.

Poleg tega je priporočljivo, da vsako predsedstvo gosti srečanje evropskega možganskega trusta strokovnjakov za varnost in varovanje na nogometnih tekmah, da bi:

POGLAVJE 9

9. Seznam pomembnih dokumentov o varnosti in varovanju na nogometnih prireditvah

9.1 Dokumenti, ki jih je sprejel Svet Evropske unije

Resolucija Sveta z dne 9. junija 1997 o preprečevanju in omejevanju huliganstva na nogometnih tekmah prek izmenjave izkušenj, odstranitev s stadiona in medijske politike ( UL C 193, 24.6.1997, str. 1 ).

Resolucija Sveta z dne 21. junija 1999 o priročniku za mednarodno policijsko sodelovanje in ukrepe za preprečevanje in nadziranje nasilja in neredov, povezanih z mednarodnimi nogometnimi tekmami ( UL C 196, 13.7.1999, str. 1 ).

Resolucija Sveta z dne 6. decembra 2001 o priročniku s priporočili za mednarodno policijsko sodelovanje in ukrepi za preprečevanje in nadziranje nasilja in neredov, povezanih z mednarodnimi nogometnimi tekmami, ki zadevajo vsaj eno državo članico ( UL C 22, 24.1.2002, str. 1 ).

Resolucija Sveta z dne 4. decembra 2006 o priročniku s priporočili za mednarodno policijsko sodelovanje in ukrepi za preprečevanje in nadziranje nasilja in neredov, povezanih z mednarodnimi nogometnimi tekmami, ki zadevajo vsaj eno državo članico ( UL C 322, 29.12.2006, str. 1 ).

Resolucija Sveta z dne 3. junija 2010 o posodobljenem priročniku s priporočili za mednarodno policijsko sodelovanje in ukrepi za preprečevanje in nadziranje nasilja in neredov, povezanih z mednarodnimi nogometnimi tekmami, ki zadevajo vsaj eno državo članico ( UL C 165, 24.6.2010, str. 1 ).

9.2 Dokumenti, ki jih je sprejel Svet Evrope

(1) Analiza tveganja pomeni pripravo profila navijačev, ki podpirajo državno reprezentanco in klube, vključno s skupinami, ki pomenijo tveganje, in njihovim obnašanjem do drugih navijačev doma in v tujini, tudi do skupin lokalnega prebivalstva, ter okoliščinami, ki lahko poostrijo morebitno tveganje (tudi stiki s policijo in redarji).

(2) Spletno mesto NFIP je močno zaščiteno in je na voljo izključno točkam NFIP. Vsebuje informacije o mednarodnih nogometnih tekmah (npr. pregled klubov, poročila o razmerah pred tekmo in po njej).

(3) Sklep Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (UL L 210, 6.8.2008, str. 1).

(4) Sklep Sveta 2008/616/PNZ z dne 23. junija 2008 o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (UL L 210, 6.8.2008, str. 12).

(5) V študiji iz leta 2014 je bilo potrjeno, da so povprečni stroški nizki in hkrati predstavljajo dobro naložbo proračunskih sredstev policije:

(Glej tudi Resolucijo Sveta o stroških gostitve in napotitve gostujočih policijskih delegacij v zvezi z mednarodnimi nogometnimi tekmami (in drugimi športnimi dogodki), ki zadevajo vsaj eno državo članico, iz dok. 11908/16).

(6) Glej člena 21 in 22 Prümskega sklepa o civilni in kazenski odgovornosti.

(7) Dok. 11907/16.

Dodatek 1

PROTOCOL FOR THE DEPLOYMENT OF VISITING POLICE DELEGATIONS FOR FOOTBALL MATCHES WITH AN INTERNATIONAL DIMENSION

(For use when both the host and visiting States are party to the Prüm Treaty)

In compliance with the Prüm Decisions, in particular Article 17 of Council Decision 2008/615/JHA, this protocol sets out the practical detailed arrangements to be agreed between NFIPs for the deployment of visiting police delegations for football matches with an international dimension. 1. Requesting Member State/Country: 2: Requesting Organisation/Contact Person: Name of the organisation: Name of contact person (police commander/NFIP): Role: Address: Phone: Mobile phone: Email: 3. Event (match or tournament) 3a: Place where the operation is to take place Region, town, area or locality: Other information: 3b: Period covered by the operation Requested start date Proposed end date The end date may be deferred by mutual consent. 3c: Officer(s) responsible (1) From the host Member State/Country Name Rank Function Service to which officer belongs Telephone/email (1) This is normally the person responsible for the locality/venue where the event will take place.

3d: Purpose Joint operation at a football match/tournament with an international dimension Specific assistance requested from the seconding Member State(s)/Countries (if YES please indicate the number of officers requested) (1) Head of Delegation: YES NO Liaison Officer: YES NO Operational Coordinator: YES NO Operational Police Officers in Uniform: YES NO Operational Police Officers in Plain Clothes: YES NO Press Officer: YES NO 3e: Place of deployment of the visiting police delegation (to include details of likely locations of deployment, i.e. airports, railway stations, city centre, stadium etc.) 3f: Requested tasks for the visiting police delegation: Advising and supporting the host policing operation: YES NO Liaison and dialogue with visiting supporters: YES NO Other (please specify): 3g: Is it planned that any members of the visiting police delegation will have official (executive) powers in the host country? YES NO If YES please provide details: Executive powers of officers seconded to joint cooperation teams (Article 17(2) of Council Decision 2008/615/JHA) Executive powers shall be exercised only under the guidance of and, as a rule, in the presence of officers from the host Member State. The seconding Member State’s officers shall be subject to the host Member State’s national law. The host Member State shall assume responsibility for their actions. If applicable: executive powers of the seconded officers 1. Executive powers conferred by the host Member State, in accordance with its national law, on officers seconded by other Member States 2. Executive powers which the host Member State allows the seconding Member State(s) officers to exercise in accordance with the seconding Member State(s) national law (1) All members of the visiting police delegation, with the exception of officers who are deployed in uniform, should bring with them the EU standard Police Identification Vest.

3h: Are the visiting police delegation allowed to use technical intelligence/evidence gathering equipment in the host country? YES NO If YES please define the purpose: — to support the local police — for evidential purposes in the police delegation’s own country and the equipment authorised to be used: — hand-held video camera — hand-held stills camera — Other (please detail) 3i: Does this request include authority for the visiting police delegation to bring with them police protective weapons (1)? Firearms YES NO CS Gas YES NO Batons YES NO Tasers YES NO Other (please specify) YES NO If the answer to any of the above is YES please give details of any special conditions which apply: 3j: Can the visiting police delegation deploy confidential human sources? (commonly known as Informants or Covert Human Intelligence Sources) YES NO If YES please specify what conditions apply: 3k: Details of accommodation proposed for the visiting police delegation 3l: Details of transportation that will be provided for the visiting police delegation during the visit 3m: Information about the arrival and departure of the visiting police delegation (1) Item 3i is based on Article 19 of Council Decision 2008/615/JHA.

4: Costs (who will pay for what?) In accordance with Chapter 3 of the EU Football Handbook or Exceptional alternative proposals apply If exceptional alternative proposals apply please provide details: 5: Any additional requirements/arrangements (please provide details): Civil Liability (Article 21 of Council Decision 2008/615/JHA) 1. Where officials of a Member State are operating in another Member State pursuant to Article 17 of Council Decision 2008/615/JHA, their Member State shall be liable for any damage caused by them during their operations, in accordance with the law of the Member State in whose territory they are operating. 2. The Member State in whose territory the damage referred to in paragraph 1 was caused shall make good such damage under the conditions applicable to damage caused by its own officials. 3. In the case provided for in paragraph 1, the Member State whose officials have caused damage to any person in the territory of another Member State shall reimburse the latter in full any sums it has paid to the victims or persons entitled on their behalf. 4. Where officials of a Member State are operating in another Member State pursuant to Article 18 of Council Decision 2008/615/JHA, the latter Member State shall be liable in accordance with its national law for any damage caused by them during their operations. 5. Where the damage referred to in paragraph 4 results from gross negligence or wilful misconduct, the host Member State may approach the seconding Member State in order to have any sums it has paid to the victims or persons entitled on their behalf reimbursed by the latter. 6. Without prejudice to the exercise of its rights vis-à-vis third parties and with the exception of paragraph 3, each Member State shall refrain, in the case provided for in paragraph 1, from requesting reimbursement of damages it has sustained from another Member State. Criminal liability (Articles 22 of Council Decision 2008/615/JHA) Officers operating within another Member State’s territory under Council Decision 2008/615/JHA shall be treated in the same way as officers of the host Member State with regard to any criminal offences that might be committed by, or against them, save as otherwise provided in another agreement which is binding on the Member States concerned. Employment relationship (Article 23 of Council Decision 2008/615/JHA) Officers operating within another Member State’s territory under this Council Decision 2008/615/JHA shall remain subject to the employment law provisions applicable in their own Member State, particularly as regards disciplinary rules. Done at (place and date) Signature of the competent authority/person (as in Paragraph 2)

RESPONSE REGARDING VISITING POLICE DELEGATION

1. Responding Country: 2. Responding Organisation & Contact Person: Name of the organisation: Name of contact person (police commander/NFIP): Role: Address: Phone: Mobile phone: Email: 3. Police Service(s) or other agency (i.e. Government Ministry) that has responsibility for the visiting police delegation: 3a: Details of members of the visiting police delegation (surname/first name of all members to facilitate booking accommodation + mobile telephone & email of one main contact person) Surname First Name Rank Function Service to which officer belongs Head of Delegation Liaison Officer Operational Coordinator Operational Police Officer —Uniform Operational Police Officer Plain Clothes Press Officer Contact Person: Name of contact person (police commander or other): Role: Address: Phone: Mobile phone: Email: